Dåpsmesse

*Bør alltid brukast når det er dåp*

I. SAMLING

Førebuing

**Klokkeringing**

**Informasjon om gudstenesta i dag**

**Tre klokkeslag**

**Kort preludium**

**Salme**

**Inngangsord**

*Kjære kyrkjelyd.*

*L Nåde vere med dykk og fred frå Gud, vår Far, og Herren Jesus Kristus.*

**Samlingsbøn 3**

*Herre, eg er komen inn i dette heilage huset ditt*

*for å ta imot det som du Gud Fader, skaparen min,*

*du Herre Jesus, frelsaren min,*

*du heilage Ande, trøystaren min i liv og død,*

*vil gje meg.*

*Lat no opp hjartet mitt ved din heilage Ande,*

*så eg kan sørgja over syndene mine,*

*leva i trua på din nåde*

*og saman med heile ditt folk fornyast kvar dag*

*i eit sant og heilagt liv.*

**Innleiing 1B**

*L Lat oss bøya oss for Gud og sanna syndene våre.*

**Syndsvedkjenning 3**

*Gud, du kjenner og elskar oss alle.*

*Vi har gjort deg imot.*

*Vi har gløymt deg og det du vil vi skal gjera.*

*Vi har tenkt meir på oss sjølve enn på andre.*

*Tilgjev oss for Jesu skuld.*

**I Fastetida: Syndsvedkjenning 5**

*Heilage Gud,*

*du har vist oss din gode vilje for livet.*

*Du har gjeve oss éi jord*

*til bustad for alle menneske.*

*Vi vedkjenner*

*at vi ved våre haldningar og handlingar*

*skader det livet du har skapt,*

*og har gjort deg imot.*

*Tilgjev oss vår synd.*

*Gjev oss visdom og mot*

*til å gjera din vilje.*

**Bønerop kyrie 2**

*Kyrie eleison. Gud Fader, miskunna deg (over oss).*

*Kriste eleison. Herre Krist, miskunna deg (over oss).*

*Kyrie eleison. Heilag Ande, miskunna deg (over oss).*

**Lovsong gloria 3A**

*Salmen «Måne og sol», eventuelt med innleiinga:*

*L Syng for Herren, pris hans namn. Forkynn frå dag til dag hans frelse.*

**NoS 943 Måne og sol, vindar og hav**

*Måne og sol, vindar og hav*

*og blomar og born skapte vår Gud.*

*Himmel og jord, allting er hans,*

*Herren vår Gud vil vi takka.*

*Omkvede*

*Herre, vi takkar deg,*

*Herre, vi prisar deg,*

*Herre, vi lovsyng ditt heilage namn!*

*Jesus, Guds Son, død på ein kross*

*for alle, for oss, lever i dag.*

*Ja, han er her, ja, han er her.*

*Herren vår Gud vil vi takka.*

*Omkvede*

*Anden, vår trøyst, levande, varm*

*og heilag og sterk, talar om Gud,*

*leier oss fram dag etter dag.*

*Herren vår Gud vil vi takka.*

*Omkvede*

DÅP

I. Mottaking til dåp

*Ved dåp av eldre brukast tilsvarande alternativ frå alterboka*

**Inngangsord (Ved dåp av barn) - Nyn**

*L: I namnet åt Faderen og Sonen og Den heilage ande.*

*L: Med takk og glede tek kyrkjelyden imot barnet/borna som i dag skal bli døypt/døypte i Guds hus.*

*L: Gud har gjeve oss livet og skapt oss til fellesskap med seg. Etter sitt ord og sin lovnad tek Gud imot oss i dåpen og frelser oss frå synd og død. Vi blir sameina med Jesus Kristus til eit nytt liv, og vi blir innlema i den kristne kyrkja.*

*For så elska Gud verda at han gav Son sin, den einborne, så kvar den som trur på han, ikkje skal gå fortapt, men ha evig liv. Joh 3,16*

**Bibelord dåp (Mark 10,13-16) - Nyn**

*L: Lat oss høyra kor venleg Jesus tek imot borna og opnar Guds rike for oss:*

*ML/L: Dei bar småborn til Jesus for at han skulle røra ved dei, men*

*læresveinane viste dei bort. Då Jesus såg det, vart han sint og sa til dei: «Lat småborna koma til meg og hindra dei ikkje! For Guds rike høyrer slike til. Sanneleg, eg seier dykk: Den som ikkje tek imot Guds rike slik som eit lite barn, skal ikkje koma inn i det.» Så tok han dei inn til seg, la hendene på dei og velsigna dei. Mark 10,13–16*

**Ordet om dåpen og trua - Nyn**

*L: Lat oss høyra vår Herre Jesu Kristi ord om dåpen og trua:*

*ML/L: Eg har fått all makt i himmelen og på jorda. Gå difor og gjer alle folkeslag til læresveinar: Døyp dei til namnet åt Faderen og Sonen og Den heilage ande og lær dei å halda alt det som eg har bode dykk. Og sjå, eg er med dykk alle dagar så lenge verda står. Matt 28,18–20*

**Forsakinga og trua (ved dåp av barn)**

*L: Lat oss saman vedkjennast forsakinga og trua, som vi døyper borna våre til.*

*A: Eg forsakar djevelen og alle hans gjerningar og alt*

*hans vesen.*

*Eg trur på Gud Fader, den allmektige,*

*som skapte himmel og jord.*

*Eg trur på Jesus Kristus,*

*Guds einborne Son, vår Herre,*

*som vart avla ved Den heilage ande,*

*fødd av Maria møy,*

*pint under Pontius Pilatus,*

*vart krossfest, døydde og vart gravlagd,*

*fór ned til dødsriket,*

*stod opp frå dei døde tredje dagen,*

*fór opp til himmelen,*

*sit ved høgre handa åt Gud, den allmektige Fader,*

*skal koma att derifrå*

*og døma levande og døde.*

*Eg trur på Den heilage ande,*

*ei heilag, allmenn kyrkje,*

*eit samfunn av dei heilage,*

*forlating for syndene,*

*oppstoda av lekamen og evig liv.*

*Amen.*

II. Dåpen

**Bønn ved døpefonten A - Nyn**

*L: Herre Jesus Kristus, takk for dåpsvatnet, som ved ditt ord er ei nådekjelde. I dåpen frir du oss frå synda og døden si lov og sameinar oss med deg i den siger du vann då du døydde og stod opp. Gjev henne/han/dei som blir døypt/døypte, nytt liv ved din heilage Ande.*

**Dåpen Barn - Nyn**

*L: Kva heiter barnet?*

*Den som ber barnet, seier fornamnet på barnet.*

*L: Vil de at NN skal døypast til namnet åt Faderen og*

*Sonen og Den heilage ande og oppsedast til eit liv i den*

*kristne forsakinga og trua?*

*Den som ber barnet, foreldra / dei føresette og fadrane svarar:*

*Ja.*

*Liturgen bed bøna før og etter krossteikninga med open handflate vend mot barnet/dåpskandidaten.*

*L: Gud vare din utgang og din inngang frå no og til evig tid. Eg teiknar deg med det heilage krossmerket + til vitnemål om at du skal høyra den krossfeste og oppstadne Jesus Kristus til og tru på han.*

*L: NN, etter vår Herre Jesu Kristi ord og bod døyper eg deg til namnet åt Faderen og Sonen og Den heilage ande.*

*Medan dette blir sagt, auser liturgen med handa rikeleg med vatn over hovudet til den som blir døypt, tre gonger.*

*Liturgen legg (eventuelt saman med foreldra / dei føresette og fadrane) handa på hovudet til den døypte og seier:*

*L: Den allmektige Gud har no gjeve deg sin heilage Ande, gjort deg til sitt barn og teke deg inn i sin truande kyrkjelyd. Gud styrkje deg med sin nåde til det evige livet. Fred vere med deg.*

*Dåpsbarnet / den som er døypt, kan her presenterast med orda:*

*Dette er NN, som er døypt inn i Kristi kyrkje og vår kyrkjelyd.*

*eller*

*Dette er NN, vår syster/bror i Kristus.*

III: Livet i dåpen

**Dåpslyset - Nyn**

*Etter dåpen kan ein tenna eit lys for kvart barn / kvar dåpskandidat.*

*Lysa plasserer ein i ein lyshaldar. Dei brenn til gudstenesta er ferdig.*

*Når dåpslysa er tende, seier liturgen:*

*L: Jesus seier: «Eg er lyset i verda. Den som følgjer meg, skal ikkje vandra i mørkret, men ha livsens lys.» Joh 8,12*

*L: Kjære kyrkjelyd. Gjennom dåpen set Gud oss inn i si verdsvide kyrkje og gjev oss del i Jesu kall og oppdrag. Lat oss stå saman i vitnemål og teneste, inntil dagen kjem då alt det skapte skal bli forløyst ved vår frelsar, Jesus Kristus.*

**Dåpsskyldnaden - Barn**

*L: Vil foreldre og fadrar reisa seg.*

*De er vitne om at NN / desse borna er døypt/døypte med den kristne dåpen. Saman med kyrkjelyden vår og heile kyrkja har de fått del i eit heilagt ansvar: å visa omsorg for henne/han/dei, be for henne/han/dei, læra henne sjølv / han sjølv / dei sjølve å be og hjelpa henne/han/dei å bruka Guds ord og delta i den heilage nattverden, så ho/han/dei kan leva og veksa i den kristne trua.*

**Lovprisning - Nyn**

*L: Lova vere Gud, vår Herre Jesu Kristi Far, han som i si store miskunn har fødd oss på nytt til ei levande von ved Jesu Kristi oppstode frå dei døde. 1 Pet 1,3*

**Dåpssalme**

**Kollektbønn**

*L Lat oss alle be.*

*Liturgen vender seg mot alteret og ber dagens kollektbønn*

 *… ein sann Gud frå æve til æve*

*Alle: Amen*

II. ORDET

**Første lesinga:**

**Salme**

**S97 194 Halleluja (frå Zimbabwe -s.710- før og etter evangeliet)**

*Halleluja, halleluja,*

*halleluja, halleluja!*

**Evangelium**

**Preken**

**Salme**

III. FORBØN

**Kunngjeringar**

**Kyrkjelydssvar**

*Kyrkjelyd:*

*Herre, høyr vår bøn.*

*På høgtidsdagar:*  S97 161 Å Gud, høyr vår bøn

*Å Gud, høyr vår bøn,
å Gud, høyr vår bøn.
Når vi bed, gjev oss svar.
Å Gud, høyr vår bøn,
å Gud, høyr vår bøn.
Kom og ver du oss nær.*

**Forbøn Øymesse**

*ML/L: Lat oss be for kyrkja og verda.*

*Far i himmelen.*

*Takk for at du skapte oss,*

*og takk for at du skapte jorda vi bur på.*

*Takk for at du kjenner oss og elskar oss.*

*Hjelp oss til å ta vare på kvarandre og på alt det du har skapt.*

*Gud, vi bed.*

*K: Kyrkjelydssvar*

*Kjære Jesus.*

*Du fann vener du kunne gleda deg saman med*

*og gråta hos.*

*Takk for evna vår til venskap.*

*Hjelp oss å vera til stades for kvarandre.*

*Lat alle menneske finna nokon dei kan stola på.*

*Du har vist oss at alle menneske er like viktige*

*og like verdfulle.*

*Ver hos alle som lid på grunn uforstand eller vondskap.*

*Hjelp oss til å kjempa mot undertrykking og urett.*

*Gud, vi bed.*

*K: Kyrkjelydssvar*

*Gode heilage Ande.*

*Du viser oss vegen vi skal gå.*

*Gjev oss vilje og kraft til å gå han.*

*Gjev oss visdom og styrke, så vi kan stå saman.*

*Du har kalla oss til å vera di kyrkje.*

*Kom til oss med dine gåver,*

*og hjelp til å vera lys og salt i verda.*

*Gud, vi bed.*

*K: Kyrkjelydssvar*

*Treeinige Gu, vi ber i dag særskilt for ...*

*Stilt vil vi no leggja fram for deg det kvar av oss har på hjartet.*

*Gud, vi bed.*

*K: Kyrkjelydssvar*

**Minning**

*ML/L Vi reiser oss og minnest dei i kyrkjelyden vår som det er halde gravferd for sidan sist vi var samla.*

*Kyrkjelyden reiser seg.*

*Ein les opp namna på dei døde.*

*Kort stille.*

*ML/L Lær oss å telja våre dagar så vi kan få visdom i hjartet. Sal 90,12*

*eller*

*ML/L Jesus seier: "Eg er oppstoda og livet.*

*Den som trur på meg, skal leva om han så døyr." Joh 11,25*

*Deretter kan ein be denne eller ei liknande bøn:*

*ML/L Miskunnsame Gud, trøyst dei sørgjande og ver dei nær i tida som kjem.*

*Her kan kyrkjelyden syngja svaret dei song i forbøna.*

IV. NATTVERD

Førebuing av måltidet

**Salme**

**Takkoffer**

Takkoffer takast opp under salmen før nattverden, då bes takkebøna etter denne salmen

*L Evige Gud, di er jorda og det som fyller henne.*

*Alt vi eig høyrer deg til. Av ditt eige gjev vi deg attende.*

*L Ta imot oss og gåvene våre i Jesu namn. Amen.*

Takkseiing og bøn

**Helsing prefasjonsdialog**

*L syng eller seier Herren vere med dykk.*

*K reiser seg og syng Og med deg vere Herren.*

*L Lyft dykkar hjarte.*

*K Vi lyfter våre hjarte til Herren.*

*L Lat oss takka Herren vår Gud.*

*K Det er verdig og rett.*

**Innleiande lovprising prefasjon**

*I sanning verdig og rett er det … … tilbedande syngja:*

**Heilag sanctus**

*A syng Heilag, heilag, heilag er Herren Sebaot. All jorda er full av din herlegdom. Hosianna i det høgste. Velsigna vere han som kjem i Herrens namn. Hosianna i det høgste.*

**Påkalling epiklese**

*L Vi prisar deg, heilage Gud, Skapar av himmel og jord, du som har elska verda og gjeve Son din, Jesus Kristus, for at han skulle frelsa oss frå synd og død og vinna deg eit heilagt folk. Vi bed deg: Send din Ande over oss og dine gåver, så vi i tru kan ta imot Jesus Kristus i brødet og vinen.*

**Innstiftingsorda verba**

*L Vår Herre Jesus Kristus, i den natta han vart sviken, tok han eit brød, takka, braut det, gav læresveinane og sa: Ta imot og et! Dette er min kropp som blir gjeven for dykk. Gjer dette til minne om meg. Like eins tok han kalken etter måltidet, takka, gav dei og sa: Drikk alle av den. Denne kalken er den nye pakt i mitt blod som blir utrent for dykk så syndene blir tilgjevne. Kvar gong de drikk av han, så gjer det til minne om meg.*

**Nattverdbøn**

*L Nådige Gud, til minne om Son din, han som leid og døydde for oss, feirar vi med glede og takk dette måltidet i trua på hans sigerrike oppstode og himmelferd medan vi ventar på at han kjem att i herlegdom.*

*Vi bed deg: Fyll oss med din kjærleik, så vi kan kjenna att Kristus i den som svelt og tørstar. Lær oss å elska kvarandre som du har elska oss, og lat oss ein gong samlast hos deg i ditt fullkomne rike.*

**Fader vår**

*A* Fader vår, du som er i himmelen.
Lat namnet ditt helgast.
Lat riket ditt koma.
Lat viljen din råda på jorda så som i himmelen.
Gjev oss i dag vårt daglege brød.
Forlat oss vår skuld,
som vi òg forlèt våre skuldmenn.
Før oss ikkje ut i freisting,
men frels oss frå det vonde.
For riket er ditt,
og makta og æra i all æve.
Amen.

Nattverdsmåltidet

**Fredshelsing pax - lokal**

*L Lat os helsa kvarandre med eit teikn på fred*

*L Guds fred vere med dykk*

*eit moment til å sjå seg rundt*

*K: Guds fred vere med deg.*

**Du Guds Lam agnus dei - rett**

*A: syng: Du Guds Lam, som ber all verdsens synder,*

*miskunna deg over oss.*

*Du Guds Lam, som ber all verdsens synder,*

*miskunna deg over oss.*

*Du Guds Lam, som ber all verdsens synder,*

*gjev oss din fred.*

*L: Kom, for alt er gjort ferdig.*

**Utdeling 1**

*Dette er Jesu lekam.*

*Dette er Jesu blod.*

**Fredsønske**

*L Den krossfeste og oppstadne Jesus Kristus har no gjeve oss sin heilage lekam og sitt dyre blod som han gav til soning for alle våre synder.*

*A eller L Han styrkje oss og halde oss oppe i ei sann tru til det evige livet.*

*L kan tilføye Fred vere med dykk.*

**Salme**

**Takkebøn 3**

*L Trufaste Gud,
du som i dåpen har gjeve oss barnekår
og gjort oss til arvingar i ditt rike.
Vi takkar deg for dette måltidet,
der du har gjeve oss forlating for syndene
og fornya oss i trua på dine lovnader.*

*L Styrk oss ved din Ande til vitnemål og teneste i verda*.

V. SENDING

**Salme**

Velsigning

**Lovprising benedicamus**

*L/ML syng Lat oss prisa Herren.*

*K Gud vere lova. Halleluja. Halleluja. Halleluja.*

**Velsigninga**

*L seier eller syng Herren velsigne deg og vare deg.*

*Herren late sitt andlet lysa over deg og vere deg nådig.*

*Herren lyfte sitt åsyn på deg og gje deg fred. +*

*K Amen. Amen. Amen.*

**Salme**

**Kunngjeringar**

**Utsending 4**

*L/ML :* Gå i fred. Ten Herren med glede.